Ilga Šuplinska

Ilga Šuplinska (iepriekšējā laulībā Ilga Muižniece, dzimusi  Dagdā) ir latviešu literatūrzinātniece, pasniedzēja un politiķe, 13. Saeimas deputāte. Bijusi Latvijas izglītības un zinātnes ministre. No 2018. līdz 2021. gadam pārstāvējusi Jauno konservatīvo partiju.

 Biogrāfija 
Dzimusi  Dagdā grāmatvedes Valentīnas un veterinārārsta Jāņa Šuplinsku ģimenē.

Skolas gaitas Ilga Šuplinska uzsāka Elejas vidusskolā, jo tēvs tajā laikā studēja Latvijas Lauksaimniecības universitātē Jelgavā. Vēlāk mācījās Dagdas vidusskolā, kur vadīja skolas komjaunatnes pirmorganizāciju,  publicējās laikrakstā "Komunisma Ausma".  iestājās Latvijas Valsts universitātē, kur  ieguva kvalifikāciju filoloģes un latviešu valodas un literatūras pasniedzējas amatam,  ieguva maģistra grādu, bet  doktora grādu filoloģijā.

 uzsāka darbu Rēzeknes Augstskolā (tagad — Rēzeknes Tehnoloģiju akadēmija) kā Baltu filoloģijas katedras asistente, vēlāk kļūstot par augstskolas Humanitāro un juridisko zinātņu fakultātes dekāna pienākumu izpildītāju un galveno sabiedrisko attiecību speciālisti. Divas reizes bija arī augstskolas Humanitāro zinātņu katedras vadītāja, kā arī vienu reizi vadīja tās Filoloģijas katedru.
No  līdz  bija augstskolas zinātņu prorektore, bet no  profesore akadēmijas Izglītības, valodu un dizaina fakultātē. Laikā, kad Šuplinska pildīja ministres pienākumus, viņa turpināja strādāt par akadēmijas vadošo pētnieci un profesori, kā arī turpināja strādāt Latgaliešu kultūras biedrībā, pildīja viceprezidentes pienākumus UNESCO Latvijas Nacionālajā komisijā un padomes locekles pienākumus Sabiedrības integrācijas fondā.

Latgaliešu kultūras gada balvas "Boņuks" pasniegšanās ceremonijā 2008. gadā atzīta par gada cilvēku, bet 2016. gadā — par gada cilvēku kultūrā. Šuplinska ir arī Latgaliešu kultūras biedrības valdes priekšsēdētāja.

 Politiskā darbība 
 Šuplinska piedalījās 2013. gada Rēzeknes domes vēlēšanās, pārstāvot apvienoto Latgales partijas, Nacionālās apvienības "Visu Latvijai!"—"Tēvzemei un Brīvībai/LNNK", Reformu partijas, Latvijas Zaļās partijas un Latvijas Zemnieku savienības sarakstu, taču domē netika ievēlēta.

Jaunās konservatīvās partijas līderu Jāņa Bordāna un Jura Juraša aicināta, no partijas saraksta Latgales vēlēšanu apgabalā kandidēja 13. Saeimas velēšanās, esot arī partijas izglītības un zinātnes ministres amata kandidātei, un tika ievēlēta 13. Saeimā.  kļuva par Saeimas deputāti Jaunās konservatīvās partijas frakcijā,  sāka darbu Izglītības, kultūras un zinātnes un Ilgtspējīgas attīstības komisijās.  nolika Saeimas deputātes mandātu

 Izglītības un zinātnes ministre 
 Ilga Šuplinska kļuva par Latvijas izglītības un zinātnes ministri Krišjāņa Kariņa Ministru kabinetā.

Šuplinskas vadībā ministrijas nozīmīgākais darbs bija augstskolu reforma, kuru gan augstākās izglītības iestādes kritizē un par kuru Saeima vēl nav nobalsojusi. Visskaļākais ministres skandāls bija viņas neveiksmīgais mēģinājums no amata atbrīvot Latvijas Universitātes rektoru Indriķi Muižnieku.

Pēc neoficiālu ziņu parādīšanās par to, ka kopā ar KPV LV valdības ministru nomaiņu Jaunā konservatīvā partija plāno arī izglītības un zinātnes ministres amatā vairs neatbalstīt Šuplinsku, kura tika uzskatīta par visnepopulārāko ministri valdībā, partija kopā ar pārējiem koalīcijas partneriem  apstiprināja, ka viņa tiks no ministres amata atbrīvota. Jau pirms oficiālā atbrīvošanas paziņojuma Šuplinska bija izteikusies, ka, ja Jaunā konservatīvā partija viņu vairs ministres amatā neatbalstīs, viņa no partijas izstāsies, un uzreiz pēc paziņojuma viņa arī uzrakstīja iesniegumu par partijas pamešanu. Pēc tam viņas vietā ministres amatā  stājās Anita Muižniece, kamēr Šuplinska atgriezās 13. Saeimā, atgūstot iepriekš uz laiku nolikto deputāta mandātu un kļūstot par ārpusfrakciju deputāti. Šuplinska nekandidēja 14. Saeimas vēlēšanās un aizgāja no aktīvās politikas.

 Pēc aiziešanas no politikas 
Pēc aiziešanas no politikas Šuplinska 2022. gadā iestājās Zemessardzes 32. kājnieku bataljonā, kur arī strādā par komunikācijas speciālisti, un sadarbībā ar Latgaliešu kultūras biedrību vada dažādus izglītojošus pasākumus, kas veltīti cīņai ar dezinformāciju pierobežā. Papildus tam, Šuplinska ir nepilnas slodzes pētniece Rēzeknes Tehnoloģiju akadēmijā. 2023. gada aprīlī Šuplinska kandidēja Daugavpils Universitātes rektora vēlēšanās, bet zaudēja Arvīdam Barševskim.

 Personīgā dzīve 
Precējusies ar mūziķi un filologu Ingaru Gusānu, kurš pazīstams arī ar skatuves vārdu Sovvaļnīks. Ģimenē ir dēls un divas meitas, no kurām viena ir no iepriekšējām laulībām. Lai gan ministres amata pildīšanās sākumā viņa dzīvoja Rēzeknē un pēc aiziešanas amata – Rīgā, pēc aiziešanas no politikas viņa dzīvo Rēzeknes novada Rogovkā.

 Atsauces 

 Ārējās saites 

Kategorija:1970. gadā dzimušie
Kategorija:Dagdā dzimušie
Kategorija:Latvijas izglītības un zinātnes ministri
Kategorija:13. Saeimas deputāti
Kategorija:Latvijas pedagogi
Kategorija:Latvijas literatūrzinātnieki
Kategorija:Latvijas Universitātes absolventi